12. Havgræs-Vegetationen 195 



paa den hvide Bund. (Zannichella kan vokse i 2 m Dybde og være 

 frugtbærende næsten til samme Dybde). Mellem dem optræde de faa 

 cm høje, mørkegrønne Skud og smaa Buske af Chara haltica, Ch. aspera 

 (den almindeligste), Ch. fragilis, Ch. crinita, Ch. horrida^ og Lam- 

 prothamnns alopecuroides. Af Ch. haltica er fundet flere Former 

 (f. hrachyphylla, j. elongata, f. macrophylla, / concinna Mimilis). Chara- 

 Arterne (Fiskerne »Arne«) optræde baade paa ganske lavt Vand 

 og ned til IV2— 2 m Dybde. Noget dybere gaar Tolypella nidifica, 

 der tillige synes at foretrække en noget mere dyndet Bund 2. Paa 

 sine Steder optræde Characeerne i umaadelig tætte Masser, saa 

 at hele Bunden er dækket. Saaledes findes der n. f. den lille Lind- 

 holm en lang Grund med meget dyndet Bund, som aabenbart skyldes 

 Aflejring af Dyndpartikler fra Susaa; den er umaadelig tæt bevokset 

 med Chara balfica f. elongata i Eksemplarer, der ere V2 — ^k m lange ; 

 Bunden kan absolut ikke ses i denne Urskov af Characeer, der naa 

 lige op til Vandfladen, og med stor Besvær arbejder man en Baad hen 

 gennem dem, idet Aarene rive store Masser løs; herved komme ogsaa 

 Purpur-Svovlbakterier til Syne, og en stærk Svovlbrintelugt mærkes. 



Characeerne hjælpe her aabenbart med til at opfange Susaaens 

 Dynd; de spille samme Rolle i vore Nor og Laguner som Cauler- 

 paerne i Troperne. Deres kalkrige Masser maa ved Døden utvivlsomt 

 afgive megen Kalk til Bunden og gøre denne til en med Tiden 

 meget gunstig Bund for Landplanter. 



Bændeltangens Bælte er her altsaa hovedsagelig repræsenteret 

 af et Potamogefonetum , nemlig af Potamogeton pedinatus, der især 

 vokser i en Dybde at 1 — 1,5 m, næppe meget dybere. Der er Steder, 

 hvor dens meget lange og langleddede, stærkt grenede Stængler ganske 

 fylde op i Vandet, og de ere da ofte hen paa Sommeren ganske 

 laadne og slimede af epifytiske Bryozoer, Hydroider og Alger (hyppigst ere 

 Membranipora monostachys Busk var. fossaria og Cordylophora lacu- 

 stris AUm. , samt en meget lille Musling, Cardium exiguum Gmel., 

 efter Bestemmelse af M. Levinsen og Ad. S. Jensen). Paa lavt Vand 

 ses mange golde Skud stikke op af Bundens hvide Sand; de have 

 smallere Blade end de lange Skud paa det dybe Vand i Lighed med 

 Bændeltangen. Paa det dybere Vand er Bunden ligeledes mere blød 

 og dyndet end paa det lavere. 



^ Bestemmelserne skyldes her og anden Steds Frk. A. Seidelin, til Dels Prof. 

 O. Nordstedt. 



"^ ^Chara crinita og Nitella nidifica (Stenhammariana) vokse oftest i Selskab 

 med hinanden i Smaabugter og paa Steder, hvor Bølgeslaget ikke er for stærkt" 

 siger P. Nielsen (BT., 3, S. 69). Tolypella nidifica har jeg ogsaa samlet i halvt 

 udtørrede Vandhuller paa Rersø. 



13* 



